અમદાવાદના કાંકરિયા ખાતે આવેલા ‘કમલા નહેરુ પ્રાણીસંગ્રહાલય’માં પ્રાણીઓના નિભાવ થતાં ખર્ચને પહોંચી વળવા આઠેક વર્ષ અગાઉ પ્રાણીઓને દત્તક લેવા ‘ફ્રેન્ડ્સ ઓફ ઝૂ’ની યોજના અમલી બનાવાઈ હતી. યોજના અંતર્ગત કોઇ પણ પ્રાણીપ્રેમી પ્રાણીસંગ્રહાલયમાં રહેલાં કોઈ પશુ, પક્ષી કે સરિસૃપ જીવને દત્તક લઈ શકે છે. દત્તક લીધા બાદ જે તે જીવનો નિભાવખર્ચ એ દાતા દ્વારા પૂરો પાડે છે. આ માટે પ્રાણીસંગ્રહાલયના સંચાલકો દાતાના નામની તકતી પણ પાંજરાની બહાર લગાવે છે જેથી મુલાકાતે આવનાર લોકો તેનાથી માહિતગાર બની શકે.